
CÉLOKMÁNY
	1. A beruházó neve és címe: 
	Érd Megyei Jogú Város Önkormányzata
2030 Érd, Alsó utca 1–3.

	2. A beruházás megnevezése, jellege: 
 
	Érd nagy forgalmú közúti csomópontjainak rendezésének megvalósítása során felmerülő tevékenységek a Csaba utca – Ürmös utca – Tárnoki út csomópont vonatkozásában:
· beruházás, kivitelezés
· műszaki ellenőri tevékenység

	3. A beruházás célja és szükségességének indoklása: 
	A GF/SZKF/358/8/2018 és GF/JSZF/315/3/2019 iktatószámú Támogatási Okirat alapján.

	4. A beruházás helye és a beruházással érintett ingatlan HÉSZ szerinti besorolása:
	Ürmös utca (helyrajzi szám 10926)
Tárnoki út (helyrajzi szám 10925, 11545/1)
Csaba utca (helyrajzi szám 12610)

	5. A beruházás érintett ingatlanon belüli területi igénye (négyzetméter), a beruházás műszaki leírása, és a választott műszaki megoldások indoklása: 
	Ürmös utca (helyrajzi szám 10926): Kijelölt gyalogos átvezetés létesül az utcán keresztül a 11425 helyrajzi számú ingatlan kapubehajtója mellett. Az átvezetés szélessége 3,00, hossza 6,25 méter. A parkolást a meglevő gyalogjárda kiemelt szegélye és a tervezett pollersor (7 darab) akadályozza meg. Innen a Tárnoki út irányába (a sarkon) 2,00 méter széles gyalogjárda épül 18 méter hosszban, aszfalt burkolattal, az úttól kiemelt szegéllyel elválasztva. A kerítés melletti gyalogjárda elbontásra kerül (11 négyzetméter). Munkába vett hossz: 37,98 méter.
Tárnoki út (helyrajzi szám 10925, 11545/1): 2,00 méter széles, 23,00 méter hosszú (összesen: 92 négyzetméter) párhuzamos parkoló létesül mindkét oldalt, összesen 8 darab parkolóállással. A parkoló 8 centiméter vastag térkőből épül. A parkolók mellett gyalogjárda létesül kb. 1,50 méter szélességben. Az északi oldalon 6 centiméter vastag térkövezett (~27 folyóméter), a déli oldalon aszfaltozott (~40 folyóméter), a parkolók és járdák között kiemelt szegély épül (54 méter). A parkoló végében, a 12647 helyrajzi számú ingatlan kapubehajtója mellett, 3,00 méter széles, 6,00 méter hosszú gyalogos átvezetés létesül. Innen a 2,00 méter széles aszfalt burkolatú gyalogjárda létesül a Csaba utca meglevő gyalogjárdájáig (~80 méter hosszon). A járda mellett kiszélesítésre kerül a közút burkolata (~170 négyzetméter útalap épül) és kopórétegcsere (~410 négyzetméter) történik rajta 5 centiméter vastagságban. A kapubehajtók 8 cm vastag térkövezést kapnak (~28 négyzetméter). Gyalogjárda létesül 1,50 méter szélességben 45,00 méter hosszban, kerti szegéllyel, a Csaba utca csomópontjától. Itt 2 parkolóállás kerül kialakításra (2,00 x 11,50 méter = 23 négyzetméter) 8 centiméter vastag térkőből, a járdától kiemelt szegéllyel elválasztva (15,5 méter). A Csaba utca és a Tárnoki út sarkán jobbra kanyarodó sávot alakítunk ki (~63 négyzetméter), a sáv szélén kiemelt szegély létesül (~40 méter). A Tárnoki úton (K) balra kanyarodó sávot alakítunk ki a Tárnoki út (Ny) felé. Továbbá az elsőbbséggel rendelkező irányt a Csaba utca helyett a Tárnoki út felé alakítjuk ki. Munkába vett hossz: 143 méter.
Csaba utca (helyrajzi szám 12610): A Tárnoki utca két járdaszakasza között gyalogos átvezetést létesítünk 3,00 m szélességben és 9,00 + 5,50 méter hosszban. A két átvezetés között ~10 négyzetméter nagyságú szigetet alakítunk ki 8 cm vastag térkőből és kiemelt szegéllyel, a gyalogos átvezetés helyén süllyesztett szegéllyel (13 méter). Aszfaltozott, 2,00 méter széles, kiemelt szegélyes gyalogjárda vezet a Csaba utca irányába kb. 30 méter hosszon (~60 négyzetméter). Munkába vett hossz: 43,39 méter.
Tervezett közvilágítás: A gyalogátkelők környékén összesen 4 darab közvilágítási oszlopokat helyezünk el, igazodva a meglevő állapothoz (Philips lámpatestek). Az Ürmös utcában 1 darab, a Tárnoki úton 2 darab, a Tárnoki út és Csaba utca sarkán 1 darab kerül elhelyezésre.
Tervezett vízelvezetés: A vízelvezetést a meglevő hálózat biztosítja. Áthelyezésre kerül 3 meglevő víznyelő a két csomópont között és kiépítésre kerül 2 tervezett víznyelő a jobbra kanyarodó ágnál. Egyes kapubehajtókban vízelvezető rácsokat létesítünk, melyeket a hálózatba kötünk be. A Tárnoki út mellett meglevő 3 méter hosszú nyíltárok kiváltásra kerül. 

	6. A becsült költségek részletes bemutatása:
költségnemenkénti bontásban, éves ütemezéssel (ideértve legalább az előkészítési költségeket, a kapcsolódó szolgáltatások, árubeszerzések, és építési költségek összegét);
a költségbecslés módja (tervezői költségvetés, műszaki értékbecslés, előzetes adásvételi megállapodás stb.) 
	Csaba utca – Ürmös utca – Tárnoki út csomópont kivitelezési munkái beruházás műszaki ellenőrzése, műszaki ellenőri feladatok ellátása:
A kivitelezés becsült költsége: 31.529.391 forint.
A műszaki ellenőri feladatok becsült költsége: 1 millió forint.

	7. A beruházási költségek forrása a forráshelyek megjelölésével:
	Modern Városok Program terhére

	8. A szállítók kiválasztásának módja, az eljárás megnevezése: 
	Kivitelezési közbeszerzés útján.
A műszaki ellenőri tevékenység beszerzési eljárás útján

	9. A megvalósítás jogi feltételei (pl. kisajátítás, telekalakítás stb.): 
	Az érintett területek az önkormányzat tulajdonában vannak.

	10. A beruházáshoz szükséges megalapozó tanulmányok, tervek, előzetes megállapodások stb. felsorolása, külön feltüntetve az előkészítéshez szükséges feladatokat és az előkészítés költségeit:
	Engedélyes és kiviteli tervekkel rendelkezünk.
Építési engedély ügyiratszáma: PE-06/ÚT/00352-19/2020.

	11. Alapközművek helyzete, a beruházás 
várható hatása az infrastruktúra terhelésére: 
	lásd az 5. pontban.

	12. Tulajdonos, üzemeltető vagyonkezelő (vagy a kiválasztás módjának) megjelölése:
	tulajdonos és üzemeltető: Érd Megyei Jogú Város Önkormányzata

	13. Az üzembe helyezés és a használatbavételi engedély megadásának várható időpontja:
	2022

	14. Az üzemeltetés fedezetének megjelölése: 
	önkormányzat saját költségvetése terhére, ÉKFI útján

	15. A beruházás gazdasági értékelése és megtérülési ideje:
	nem releváns

